2023.8.11.
HU
Az Európai Unió Hivatalos Lapja
C 283/135 2023. február 15., szerda
(5)
A kezdeményezés célja, hogy fokozza a félvezetőkkel kapcsolatos technológiai és ipari bázis versenyképességét és rezilienciáját, miközben megerősíti és diverzifikálja a félvezető-ökoszisztéma K+F+I-kapacitását, csökkentve az ágazat néhány harmadik országbeli vállalatra és földrajzi területre korlátozódó függőségét, és egyben megerősítve a fejlett, fenntartható és innovatív alkatrészek tervezésére és gyártására való képességét.
E célok támogatása érdekében át kell hidalni az Unió fejlett K+F+I-képességei és azok ipari hasznosítása közötti szakadékot, és be kell fektetni ezekbe a törekvésekbe.
A kezdeményezés a kapacitásépítést hivatott előmozdítani annak érdekében, hogy lehetővé tegye a K+F+I-t, a tervezést, a gyártást, a csomagolást és a rendszer-integrációt a következő generációs félvezető-technológiák, például a fotonika és a kvantumtechnológia terén, valamint a meglévő félvezető-techno­ lógiák fejlesztését.
A kezdeményezésnek fokoznia kell a kulcsfontosságú szereplők közötti együttműködést Unió-szerte, meg kell erősítenie Európa félvezető-ellátási és -értékláncait, ki kell szolgálnia a kulcsfontosságú ipari ágazatokat, és új piacokat kell létrehoznia.
(5a)
Annak érdekében, hogy az uniós finanszírozás a lehető legnagyobb pozitív hatást váltsa ki, és hogy a lehető leghatékonyabb módon járuljon hozzá az Unió szakpolitikai célkitűzéseinek megvalósításához, a csipekkel foglalkozó közös vállalkozásnak és a csipalapnak törekednie kell a magán- és/vagy közszférabeli partnerek rendelkezésére álló lehetőségek maximális kihasználására.
A szóban forgó partnerek lehetnek ipari szereplők, K +F+I- és technológiai szervezetek, helyi, regionális, nemzeti vagy nemzetközi szintű, közfeladatot ellátó szervek, illetve civil társadalmi szervezetek, például alapítványok, amelyek K+F+I-tevékenységeket folytatnak és/vagy támogatnak, feltéve, hogy a kívánt hatások hatékonyabban érhetők el partnerségek keretében, mint az Unió által önmagában.
(5b)
A csipekkel foglalkozó közös vállalkozásnak és a csipalapnak együtt kell létrehoznia magán- és/vagy közszférabeli partnereket, például egyetértési megállapodások révén, hogy hatékonyabban tudjanak konkrét hatásokat elérni.
A szóban forgó partnerek lehetnek ipari szereplők, K+F+I- és technológiai szervezetek, helyi, regionális, nemzeti vagy nemzetközi szintű, közfeladatot ellátó szervek, illetve civil társadalmi szervezetek, például alapítványok, amelyek K+F+I-tevékenységeket támogatnak vagy folytatnak.
(5c)
Hatékony nyitott stratégiai autonómia eléréséhez a kezdeményezésből pénzügyi támogatásban részesülő kedvezményezetteknek intézkedéseket kell hozniuk a kezdeményezés keretében kifejlesztett nem kívánt technológia- és tudástranszferek megelőzésére, felhasználva az uniós és nemzeti szinten rendelkezésre álló eszközök széles skáláját.
A tagállamokat és a Bizottságot értesíteni kell, és képesnek kell lenniük eljárni abban az esetben, ha az Unión kívüli szervezetek által a technológia vagy tudástranszfer kikényszerítése érdekében végrehajtott külföldi felvásárlások vagy egyéb intézkedések következtében felmerül az uniós szervezetektől az Unión kívülre történő transzferek kockázata.
(5d)
A tehetségekbe és készségekbe való befektetést a kezdeményezés kulcsfontosságú prioritásának kell tekinteni.
A tehetségek rendelkezésre állása döntő fontosságú a félvezetőkbe történő beruházások vonzása szempontjából.
Az Uniónak a természettudományok, a technológia, a műszaki tudományok és a matematika oktatása révén elő kell mozdítania az emberekben rejlő lehetőségeket és a készségeket, különös tekintettel a nőkre, akik alulreprezentáltak ezekben az ágazatokban.
A csipekkel foglalkozó közös vállalkozás által kifejtett hatás maximalizálása érdekében törekednie kell arra, hogy szinergiákat találjon más programokkal és finanszírozási lehetőségekkel a készségek és az oktatás területén.
A csipekkel foglalkozó közös vállalkozásnak – amennyiben ez a Horizont Európa meglévő szabályai értelmében releváns és helyénvaló – törekednie kell arra, hogy megerősítse nemzetközi együttműködését, amely elengedhetetlen a tudáshoz, a szakértelemhez és a piacokhoz való hozzáférés biztosításához világszerte.
(6)
A kezdeményezés számára biztosítani kell a megfelelő és szükséges finanszírozást nagyratörő célkitűzéseinek eléréséhez.
A kezdeményezést olyan intézkedések révén kell végrehajtani, amelyek a Kulcsfontosságú Digitális Technológiák Közös Vállalkozás által létrehozott erős tudásbázisra épülnek.
A Kulcsfontosságú Digitális Technológiák Közös Vállalkozást meg kell bízni azzal, hogy pénzügyi támogatást nyújtson a kezdeményezés keretében finanszírozott tevékenységekhez a Horizont Európa vagy a Digitális Európa program bármely eszközén vagy eljárásán keresztül.
Ezenkívül a Kulcsfontosságú Digitális Technológiák Közös Vállalkozást csipekkel foglalkozó közös vállalkozásra kell átnevezni.
A csipekkel foglalkozó közös vállalkozás teljes élettartama alatt legalább 2,5 milliárd EUR-t kell fordítani a kísérleti gyártósorok, a tervezési infrastruktúrák, a kompetenciaközpontok és egyéb kapacitásépítési tevékenységek céljára.
(7)
A csipekkel foglalkozó közös vállalkozás által finanszírozott tevékenységeket egyetlen munkaprogramban kell összefoglalni, amelyet az irányító testületnek kell elfogadnia.
Az egyes munkaprogramok elkészítése előtt a hatóságok testületének – figyelembe véve a félvezetőkkel foglalkozó európai testület tanácsait és az iparágban érdekelt többi fél,